CELEX: 32011D0497
Language: hu
Date: 2011-08-09 00:00:00
Title: 2011/497/EU: A Bizottság végrehajtási határozata ( 2011. augusztus 9. ) az erjesztett feketebab kivonatának a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2011) 5645. számú dokumentummal történt)

10.8.2011   
            
            
               HU
            
            
               Az Európai Unió Hivatalos Lapja
            
            
               L 205/33
            
         A BIZOTTSÁG VÉGREHAJTÁSI HATÁROZATA
   (2011. augusztus 9.)
   az erjesztett feketebab kivonatának a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   (az értesítés a C(2011) 5645. számú dokumentummal történt)
   (Csak az angol nyelvű szöveg hiteles)
   (2011/497/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2008. július 8-án a Cantox Health Sciences International vállalat a CBC Co (Japán) vállalat nevében az Egyesült Királyság illetékes hatóságainál az erjesztett feketebab kivonatának étrend-kiegészítőkben való felhasználás céljából új élelmiszer-összetevőként való forgalomba hozatalát kérelmezte.
            
         
               (2)
            
            
               2009. január 28-án az Egyesült Királyság illetékes élelmiszer-értékelő testülete kiadta előzetes értékelő jelentését. Jelentésében azt a következtetést vonta le, hogy az erjesztett feketebab kivonata mint új élelmiszer-összetevő elfogadható, amennyiben a termék részletes leírását és felhasználási mennyiségeit nem módosítják.
            
         
               (3)
            
            
               A Bizottság 2009. február 5-én minden tagállamnak továbbította az előzetes értékelő jelentést.
            
         
               (4)
            
            
               A 258/97/EK rendelet 6. cikkének (4) bekezdésében meghatározott 60 napos időszak alatt az említett bekezdés rendelkezéseinek megfelelően indokolt kifogásokat emeltek a termék fogalomba hozatala ellen.
            
         
               (5)
            
            
               Ezért 2009. augusztus 19-én konzultációra került sor az Európai Élelmiszerbiztonsági Hatósággal (EFSA).
            
         
               (6)
            
            
               2011. április 8-án az EFSA a „Scientific Opinion on the safety of a »fermented black bean extract« (Touchi) as a Novel Food ingredient” (Szakvélemény az „erjesztett feketebab kivonata” (Touchi) mint új élelmiszer-összetevő biztonságosságáról) című szakvéleményében (2) arra a következtetésre jutott, hogy az erjesztett feketebab kivonatának felhasználása a javasolt feltételek mellett biztonságos.
            
         
               (7)
            
            
               A tudományos értékelés alapján megállapítást nyert, hogy az erjesztett feketebab kivonata az étrend-kiegészítőkre vonatkozó tagállami jogszabályok közelítéséről szóló, 2002. június 10-i 2002/46/EK európai parlamenti és tanácsi irányelvben (3) és a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló, 2006. december 20-i 1925/2006/EK európai parlamenti és tanácsi rendeletben (4) megállapított különleges rendelkezések sérelme nélkül megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott, erjesztett feketebab kivonata új élelmiszer-összetevőként étrend-kiegészítőkben való felhasználás céljából – a 2002/46/EK irányelvben és az 1925/2006/EK rendeletben megállapított különleges rendelkezések sérelme nélkül – forgalomba hozható az Unióban úgy, hogy napi bevitele legfeljebb 4,5 g lehet.
   2. cikk
   Az e határozattal engedélyezett, erjesztett feketebab kivonatának megjelölése az azt tartalmazó élelmiszer címkéjén: „erjesztett feketebab (szója) kivonata” vagy „erjesztett szója kivonata”.
   3. cikk
   E határozat címzettje a CBC Co. Ltd., 2-15-13, Tsukima, Chuo-ku, Tokió 104-0052, Japán.
   
      Kelt Brüsszelben, 2011. augusztus 9-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  EFSA Journal, 2011, 9(5), 2136. o. [20 oldal]
   
      (3)  HL L 183., 2002.7.12., 51. o.
   
      (4)  HL L 404., 2006.12.30., 26. o.
   
      MELLÉKLET
      
         AZ ERJESZTETT FEKETEBAB KIVONATÁNAK RÉSZLETES LEÍRÁSA
      
      
         Leírás:
      
      Az erjesztett feketebab kivonata (Touchi-kivonat) finom, világosbarna, fehérjében gazdag por, amelyet Aspergillus oryzae segítségével erjesztett kisméretű szójababból (Glycine max) vizes extrakcióval nyernek. Az extraktum alfa-glükozidáz-gátlót tartalmaz.
      
                  Az erjesztett feketebab kivonatának kémiai jellemzői
               
            
                  zsír
               
               
                  legfeljebb 1 %
               
            
                  fehérje
               
               
                  legalább 55 %
               
            
                  víz
               
               
                  legfeljebb 7 %
               
            
                  hamu
               
               
                  legfeljebb 10 %
               
            
                  szénhidrát
               
               
                  legalább 20 %
               
            
                  az alfa-glükozidáz-gátló aktivitása
               
               
                  IC50: legalább 0,025 mg/ml
               
            
                  szója-izoflavon
               
               
                  legfeljebb 0,3 g/100 g